OzLabs/hebrew-wiki-articles huggingface dataset:
לרינצי

לרינצי (בהונגרית: Lőrinci) היא עיר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בלרינצי מספר התושבים נמצא בירידה. כך, בשנת 1990 חיו בעיר 6,125 תושבים ובשנת 2021 רק 5,554 תושבים.

האזור מיושב לסירוגין מתקופת הברונזה עד ימינו, היישוב עצמו הוזכר לראשונה בכתבים משנת 1267.

== יהודי לרינצי ==
יהודים החלו להתיישב בלרינצי בתחילת המאה ה-19. יהודי הקים במקום בית חרושת לסוכר מהגדולים בהונגריה וכן בית חרושת למלט וטחנת קמח. כמו כן התפרנסו יהודי המקום כסוחרים ופקידים. הקהילה השתייכה לזרם האורתודוקסי ובמקום היו בית כנסת, בית קברות יהודי, "חדר" ומקווה.

היחסים בין הקהילה היהודית לשאר התושבים היו תקינים ויהודי המקום השתלבו בחברה ההונגרית. במלחמת העולם הראשונה נפלו בקרבות שמונה יהודים מלרינצי ובתקופה שבין שתי מלחמות העולם כיהן יהודי כשופט העיירה.

בשנת 1941 גויסו כעשרים צעירים יהודים מלרינצי לעבודות כפייה, ובאפריל 1944, כמה שבועות לאחר כניסת הצבא הגרמני להונגריה, הועברו יהודי העיירה לשלגוטריאן. ב-15 ביוני 1944 שולחו עם יהודי המקום למחנה ההשמדה אושוויץ.

אחרי המלחמה חזרו לעיירה כ-20 יהודים שניצלו. הם מצאו את בית הכנסת ושאר בנייני הקהילה הרוסים. רוב היהודים עזבו את המקום תוך זמן קצר ובשנת 1963 נותרה שם רק משפחה יהודית אחת.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|2
|
|-
|1880
|57
|1,659
|-
|1910
|178
|
|-
|1920
|220
|
|-
|1930
|254
|
|-
|1941
|161
|4,929
|-
|}

== לקריאה נוספת == 
* [https://www.worldcat.org/title/lorinci-zsidosag-tortenete/oclc/179954126?referer=di&ht=edition תולדות יהדות לרינצי (A Lőrinci zsidóság története)] 2004
* [https://books.google.co.il/books?id=M60JAQAAIAAJ&lpg&hl=iw&pg=PA338#v=onepage&q&f=false לורינצי] בפנקס הקהילות הונגריה, עמוד 338
* לורינצי, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 196. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אמית (חברה)

אמית (EMIT; בשמה המלא: א. מ. י. ת. יועצי תעופה בע"מ) הייתה חברה ישראלית שהוקמה בשנות ה-80 של המאה ה-20 ונחשבה לחלוצת תחום המזל"טים בישראל.

החברה פעלה גם בראשית העשור הראשון של המאה ה-21 אך פעילותה נפגעה בעקבות חקירה בחשד לניסיון להברחת ציוד ביטחוני לסין, והיא נכנסה להליכי פירוק בסוף העשור.

==היסטוריה==
אפרים מנשה הקים את חברת אמית (EMIT) בשנות ה-80 של המאה ה-20. לאחר תקופה של מחקר ופיתוח החלה החברה לשווק מספר מוצרים, החברה מכרה לחברות ביטחוניות ישראליות, וכן ייצאה לאירופה ולאמריקה הלטינית.

ב-2002 חתמה החברה על הסכם בהיקף של כמה מיליוני דולרים לפיתוח מטוס זעיר ללא טייס "ספארו".

ב-2006 חקרו משטרת ישראל ומשרד הביטחון חשד לפיו ניסתה החברה להבריח ציוד ביטחוני לסין דרך מדינה שלישית במסווה של שליחת הציוד לתערוכה בינלאומית. בתקופה זו העסיקה החברה כ-60 עובדים, אולם בעקבות החקירה הוקפאו ההיתרים שלה ממשרד הביטחון ומספר העובדים צומצם ל-20. החברה נקלעה לקשיים וב-2010 נכנסה להליכי פירוק.

ב-2011 רכשה חברת יוויז'ן אייר שהוקמה אז בבעלות חברת מגנוס השווייצרית את הפטנטים של חברת אמית כחלק מחוזה העסקה שנחתם עם המייסד אפרים מנשה שקיבל בתמורה מניות בחברת יוויז'ן אייר. בתקופה זו רכשה חברת מגנוס גם את חברת אמית שהייתה בהליכי פירוק על מנת להפוך אותה לחברת מחקר ופיתוח שתיקרא 'יוויז'ן מחקר ופיתוח'. תוכנית זו לא צלחה והחברה לא קיימה כל פעילות כלכלית משמעותית לאחר רכישתה בידי מגנוס.

בהמשך התגלע סכסוך בין המייסד אפרים מנשה ובין חברת מגנוס. בסוף 2014 הגיש אפרים מנשה תביעה נגזרת נגד יוויז'ן אייר, נגד יוויז'ן מחקר ופיתוח (אמית) ונגד התעשייה האווירית בדרישה לסעד כספי של 19 מיליון דולר בטענה להפרת הסכם מצדה, וב-2016 התביעה נדחתה. אפרים מנשה ערער על כך לעליון, שדן בנושא "כלל שיקול הדעת העסקי" והחליט לדחות את התביעה.

סכסוך זה הביא את הקץ על פעילותה של אמית בגלגולה החדש כיוויז'ן מחקר ופיתוח. מניותיו של מנשה ביוויז'ן אייר דוללו בשל טענות החברה על תרומה זניחה שלו לפעילות החברה.

==קישורים חיצוניים==
* [https://www.psakdin.co.il/Court/החלטה-בתיק-בשא-10822-08#.YX43ERrP02x החלטה בתיק בשא 10822/08], אמית יועצי תעופה בע"מ ואפרים מנשה בנ' אחרים, 15.10.2008

==הערות שוליים==

קטגוריה:תעשיית נשק בישראל
קטגוריה:חברות ישראליות
קו הגברים

קו הגברים הוא שירות טלפוני לגברים הנמצאים במעגל האלימות במשפחה.<ref name=":0"></ref> הקו מהווה כתובת מקצועית לגברים לצורך קיום דיאלוג ראשוני אודות מצוקתם, ומיועד לגברים פוגעים או נפגעים.

המתנדבים בקו הם גברים שמעניקים לפונה אוזן קשבת והכוונה במטרה לבחון יחד כיצד ניתן לסייע לו ביציאה ממעגל האלימות במשפחה. הקו מהווה כתובת מתווכת להמשך טיפול מקצועי, והפנייה אליו יכולה להיות אנונימית. המענה בקו ניתן גם לבני משפחה ולחברים המבקשים ייעוץ סביב מצבי משבר זוגי אלים הידועים להם. עם המתנדבים בקו נמנים דוברי עברית, אמהרית וערבית. מספר הטלפון של הקו הוא 1800-39-39-04.

== הרקע להקמת הקו ==
אלימות במשפחה היא תופעה נרחבת.<ref></ref> מערכות הסיוע החברתיות בתחום האלימות במשפחה ברובן מיועדות לנשים, ואין בהן הכוונה מותאמת לגברים.<ref></ref> בעקבות חוסר מודעות והכרה למצוקות בקרב גברים, לעולמם הרגשי, ולהתמודדות היומיומית בתחום האלימות ובכלל, ובשל הקושי בקרב גברים בחברה הישראלית לשתף, לדבר ולהיעזר בכל הקשור למצוקות וקשיים, גברים בדרך כלל אינם פונים מיוזמתם לקבל סיוע בנושא כאשר הם חשים מצוקה, אלא כאשר מופעלת מוטיבציה חיצונית, או בכפייה. השיח הציבורי מדבר בעיקר על הרחקה והענשה של גברים אלימים. גבר שמודע לצד האלים שבו, או שנתון במצוקה עקב אירוע התפרצות שתוצאותיו הן חרדה ותחושת בהילות, אין לו לאן לפנות. שירותי הרווחה נתפסים כמיועדים לשכבות החלשות, והמענה שם ניתן בעיקר על ידי נשים, דבר שמרתיע הרבה גברים. יש גברים שחוששים שאם יודו באלימות שלהם, ירחיקו אותם מהבית, או שייקחו מהם את הילדים. גברים שסובלים מאלימות מצד נשותיהם, בהרבה מקרים מתביישים לדבר על כך באופן גלוי.

לבני משפחה וחברים של גברים אלימים, שמודעים למצב ומבקשים למנוע את המשך ההידרדרות ולשמוע על האפשרויות לטיפול, אין לאן לפנות.

== היסטוריה ==
הקו הוקם בשנת 2004 על ידי העובדת הסוציאלית מלכה גנחובסקי, מנהלת המרכז למניעה וטיפול באלימות המשפחה של ויצו ועיריית ירושלים. לאחר מספר שנות פעילות, נקלע הקו למצוקה כלכלית ונחלץ ממנה בעזרת ויצו ארצות הברית. מאז פועל הקו במימון של ויצו ארצות הברית.<ref name=":0" /> הגברים המאיישים את הקו הם מתנדבים שהוכשרו לכך, והם מלווים באופן שוטף על ידי אנשי מקצוע. כמות הפניות לקו עולה משנה לשנה, וניכרת במיוחד כשאירועי אלימות במשפחה מועלים בתקשורת. לקו פונים גם אנשי מקצוע שנתקלים באלימות במשפחה אצל מטופלים או תלמידים שלהם.

== קישורים חיצוניים ==
* 
* 
*
*

== הערות שוליים ==

קטגוריה:אלימות במשפחה
קטגוריה:גבריות
קטגוריה:אלימות
קטגוריה:ארגוני עזרה בישראל
קטגוריה:קווי סיוע
ג'ון גודריק

ג'ון גודריק (באנגלית: John Goodricke, 17 בספטמבר 1764 - 20 באפריל 1786) היה אסטרונום חובב אנגלי, עמית החברה המלכותית. נודע בעיקר בכך שהיה הראשון שהציע תאוריה מדעית שהסבירה את השתנות עוצמת האור של הכוכב אלגול.

== תולדות חייו ==
גודריק, שנקרא על שם אבי סבו הברון סר ג'ון גודריק (1617–1670), נולד בחרונינגן שבהולנד, אך חי רוב חייו באנגליה. הוא התחרש בילדותו המוקדמת עקב מחלה קשה. הוריו שלחו אותו לאקדמיה של תומאס בריידווד, בית ספר לתלמידים חרשים באדינבורו, ובשנת 1778 לאקדמיית וורינגטון.

לאחר שעזב את וורינגטון, חזר גודריק לגור עם הוריו ביורק. שם הוא התיידד עם שכנו אדוארד פיגו, שאביו נתנאל פיגו בנה מצפה כוכבים פרטי מתוחכם. אדוארד התעניין בכוכבים משתנים, ונתן לגודריק רשימה של אלה שלדעתו ראויים לצפייה.

למרות שכבר אז תופעת הכוכבים המשתנים הייתה ידועה, גודריק היה הראשון שהציע מנגנון שיסביר זאת. הוא הציע שאלגול הוא מה שמכונה כיום כוכב בינארי לקוי. הוא הציג את ממצאיו בפני החברה המלכותית במאי 1783, ועל עבודה זו העניקה לו החברה את מדליית קופלי לאותה שנה. הוא נבחר לעמית של החברה המלכותית ב-16 באפריל 1786. אך מת ארבעה ימים לאחר מכן מדלקת ריאות, מבלי שנודע לו על בחירתו.

לגודריק מיוחס גם גילוי ההשתנות התקופתית של הכוכבים שליאק ודלתא בקפאוס.

== הנצחתו ==
גודריק נקבר בכנסיית הונסינגור ביורקשייר. בסמוך למקום מצפה הכוכבים בו פעל הוצב שלט לזכרו.

על שמו קרויה מכללת גודריק שבאוניברסיטת יורק.
*ב-1983 נקרא על שמו אסטרואיד 3116 גודריק.
*ב-1984 הופק מופע אודותיו על ידי הפלנטריום "HOSS" שבסטטן איילנד במיוחד עבור תלמידים חירשים.
*ב-26 באוקטובר 1996 נחנך בטוסון אריזונה מצפה הכוכבים גודריק פיגו הנקרא על שם גודריק וחברו אדוארד פיגו.
* ב-2012 הוקם בארמניה ארגון ללא מטרות רווח על שם ג'ון גודריק על ידי קבוצה של אסטרונומים חובבים.

== קישורים חיצוניים ==

* 
* 
* 

קטגוריה:אסטרונומים בריטים
קטגוריה:זוכי מדליית קופלי
קטגוריה:עמיתי החברה המלכותית
קטגוריה:כבדי שמיעה בריטים
קטגוריה:בריטים שנולדו ב-1764
קטגוריה:בריטים שנפטרו ב-1786
ניקולאי קוזנצוב (אמן)

ניקולאי דמיטרי קוזנצוב (ברוסית: Никола́й Дмитрий Кузнецо́в; באנגלית: Nikolai dimitri Kuznetsov; 2 בדצמבר 1850 – 2 במרץ 1929) היה צייר רוסי ופרופסור לאמנות באקדמיה הקיסרית לאמנויות בסנקט פטרבורג. עבודתו מורכבת בעיקר מדיוקנאות וסצנות ז'אנר.

== ביוגרפיה ==
הוא היה בנו של בעל אדמות עשיר והתחיל ללמוד באודסה, שם התגלה כישרונו האמנותי והחל לקחת שיעורים בבית הספר המקומי לציור.

מ-1876 עד 1880, הוא למד באקדמיה הקיסרית לאמנויות, שם למד אצל פאבל צ'יסטיאקוב. הוא נחשב לתלמיד טוב, אך לעיתים קרובות עזב את האקדמיה כדי לצייר באחוזה המשפחתית. בשלב זה הוא התנגד בהצלחה לרצונות משפחתו והתחתן עם אישה ממעמד הפועלים שהועסקה שם.

בסיום הלימודים שלאחר מכן, הוא הציג תדיר ברחבי רוסיה ואוקראינה וקיבל הזמנות רבות. בין יושבי הדיוקנאות שלו היו פיוטר צ'ייקובסקי ואיליה מצ'ניקוב. במהלך תקופה זו, הוא היה מבקר תדיר במושבה אברמצבו. בגלל מבנה גופו הגדול, הוא שימש לעיתים קרובות כמודל לציירים אחרים.

לאחר תאונה ב-1889, הוא נאלץ ללכת על קביים, ולכן עבד בסטודיו באחוזתו, שהפך למקום מפגש של הקהילה האמנותית. ב-1893, כשהתאושש מעט, העביר את הסטודיו שלו לאודסה והחל להציג. שנתיים לאחר מכן, הוצעה לו משרת פרופסור באקדמיה האימפריאלית, שם לימד ציור קרב, אך עזב ב-1897 כדי לחזור לאודסה. בשנת 1900 הוא הציג בתערוכה העולמית בפריז. מאוחר יותר הוא נסע רבות לתערוכות ברחבי אירופה.

ב-1920, במהלך מלחמת האזרחים הרוסית, עם נסיגת הצבא הלבן, הוא ומשפחתו היגרו ליוגוסלביה, ולבסוף התיישבו בסרייבו, שם מת ב-1929.

בתו הייתה זמרת האופרה מריה ניקולייבנה קוזנצובה.

== גלריה ==
<gallery mode="packed" heights="180">
File:Kuznetsov 013.jpg

File:Kuznetsov 003.jpg

File:Kuznetsov 011.jpg

File:Kuznetsov 008.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים אוקראינים
קטגוריה:ציירים רוסים
קטגוריה:רוסים שנולדו ב-1850
קטגוריה:נפטרים ב-1925
הפצת סרטים מוגבלת

הפצה מוגבלת של סרטים היא אסטרטגיית הפצת סרטים שבה הוצאת סרט חדש מתבצעת במספר מועט של בתי קולנוע, בדרך כלל בשווקים מטרופוליניים גדולים. מאז 1994, הוצאה קולנועית מוגבלת בארצות הברית ובקנדה מוגדרת כסרט שיצא בפחות מ-600 בתי קולנוע.<ref></ref><ref></ref>

מטרת האסטרטגיה לעיתים קרובות היא לאמוד את הביקוש של סרטים מיוחדים, כמו סרטים דוקומנטריים, סרטים עצמאיים וסרטים אמנותיים.

סרט יוצא דופן במיוחד הוא מופע הקולנוע של רוקי, שהוצג לראשונה ב-1975 ועדיין מוצג באופן מוגבל בלבד; זוהי ההפצה המוגבלת הארוכה ביותר בתולדות הקולנוע.<ref></ref>

==הפצה הדרגתית==
הפצה הדרגתית היא סוג של הפצה מוגבלת שבה סרט נפתח בפחות בתי קולנוע (בדרך כלל 599 או פחות) מאשר מהדורה רחבה. אם הסרט צובר מוניטין וביקורות חיוביות, הוא מופץ בהדרגה לעוד בתי קולנוע, ככל שמסע הפרסום צובר תאוצה.<ref></ref> לסרט מצליח ששוחרר בצורה זו יש אפילו אפשרות להתרחב להפצה רחבה.

היתרון של האסטרטגיה הזו הוא שעלויות השיווק נשמרות עד לרגע שבו נבדקת מראש מידת ההצלחה של הסרט, כאשר המפיץ יכול להגדיל את הפרסום ולדחוף להפצה רחבה יותר רק אחר כך, כדי שאם הסרט לא יצליח הוא יוכל לפרוש מהקמפיין, ובכך למזער את הוצאות הפרסום.

בשלבים המוקדמים של הוצאה הדרגתית, מדד המפתח הוא ממוצע ההכנסות לכל קולנוע, ולא סך ההכנסות כולן. סרטים עצמאיים שצברו ממוצעים גבוהים לכל קולנוע נתפסים כמועמדים סבירים להוצאה רחבה יותר מוצלחת. מפיץ המשתמש באסטרטגיית שחרור זו חייב לדאוג לא להתרחב מהר מדי בשלבים המוקדמים כדי למנוע מהקהל להתפזר ליותר מדי בת קולנוע, מה שיפחית את ממוצע הצופים בכל קולנוע, ויגרום לסרט להיחשב פחות מוצלח.
==קישורים חיצוניים==

==הערות שוליים==

קטגוריה:שיווק
קטגוריה:מינוחים בקולנוע
עורך ראשי

עורך ראשי (גם: עורך אחראי או עורך ניהולי) הוא עורך במערכת עיתונאית או בהוצאה לאור, שהוא בעל אחריות סופית על תוצריה, אופן פעולתה, ועל המדיניות שלה.

העורך בעל הדרגה הגבוהה ביותר של הוצאה לאור עשוי להיות מכונה גם עורך ניהולי, אך כאשר ישנם מספר עורכים ניהוליים העורך הראשי עולה על האחרים. ההבדלים בין המונחים לא תמיד חד־משמעיים, וישנם הבדלים בפירושם בין גופים שונים.

== תפקיד העורך הראשי ופעולותיו ==
העורך הראשי עומד בראש כל מחלקות הארגון והוא נושא באחריות על האצלת משימות לאנשי הצוות וניהולן. המונח משמש לעיתים קרובות בעיתונים, כתבי עת, בטלוויזיה וברדיו. העורך הראשי הוא בדרך כלל החוליה המקשרת בין המוציא לאור עצמו או הבעלים לבין צוות המערכת.

המונח מיושם גם על כתבי עת אקדמאיים, שבהם העורך הראשי נותן את ההחלטה הסופית אם מאמר שהוגש יפורסם. החלטה זו מתקבלת על ידי העורך הראשי לאחר שחיפש מידע מסוֹקרים ומבקרים שנבחרו על בסיס מומחיות רלוונטית. עבור כתבי עת גדולים יותר, ההחלטה היא לרוב בהמלצת אחד מכמה עורכים-שותפים שלכל אחד מהם יש אחריות על חלק מכתבי היד שהוגשו.

תחומי האחריות האופייניים של העורך הראשי ושל העורכים הניהוליים כוללים:
* הבטחת תוכן אובייקטיבי.
* בדיקת עובדות, איות, דקדוק, סגנון כתיבה, הגהה, עיצוב, עימוד דפים והוספת תמונות.
* דחיית כתיבה שנראית כמו גניבת עין, שנכתבה על ידי סופר צללים, כזו שכבר פורסמה במקומות אחרים, או כתיבה שלא תעניין את הקוראים.
* הערכה ועריכת תוכן.
* כתיבת מאמרים בעצמם.
* הנעה ופיתוח של צוות העריכה.
* בדיקה שאכן טיוטות סופיות הושלמו.
* טיפול בתלונות ובתגובות הקוראים, ולקיחת אחריות לאחר הפרסום.
* עבור ספרים וכתבי עת - הצלבת ציטוטים ובחינת הפניות ומקורות.
* פעילות לקידום ההצלחה המסחרית של ההוצאה.
* אחריות חוקית על תוצרי הפרסום, כגון בכל הנוגע לאיסור לשון הרע.

== ראו גם ==
* כתב (מקצוע)
* עריכה ספרותית
* עריכת וידאו

== לקריאה נוספת ==
* 
* 
* The New Fowler's Modern English Usage (מהדורה שלישית 1996, בעריכת RW Burchfield); בריאן א. גארנר, השימוש האמריקאי המודרני של Garner (2009).

== הערות שוליים ==

*
*
קו קוט

קו קוט (בתאית: เกาะกูด), הידוע גם בשם קו קוד, הוא אי במזרח מפרץ תאילנד. מבחינה מנהלית, האי נמצא בנפת קו קוט , מחוז טראט , תאילנד.

האי הוא הגדול מבין תריסר האיים שנמצאים בנפת קו קוט . כלכלת האי מתרכזת סביב דיג, חקלאות ותיירות.<ref></ref><ref></ref> הריחוק של האי וחוסר הפיתוח הופכים אותו למרכז פוטנציאלי לתיירות אקולוגית.<ref></ref><ref></ref><ref></ref>

קיימת מחלוקת על בעלות האי בין תאילנד לקמבודיה. לאורך ההיסטוריה, היו ניסיונות להגיע להסכמה, אך הן נכשלו.<ref name="RBSJ"></ref>

== קישורים חיצוניים ==

== הערות שוליים ==

קטגוריה:איים במפרץ תאילנד
קטגוריה:תאילנד: איים
דיאתמה

[[ציור של גוסטב דורה, המציג את יהודה המכבי רודף אחרי טימותאוס במערכה בגלעד]]
דיאתמה (או דתמה, דתימה) הייתה עיר מבצר בגלעד, אליה נמלטו היהודים מפני טימותיאוס, נציב גלעד הסלאוקי, במרד החשמונאים. הם התבצרו בעיר, התכוננו למצור, ושלחו ליהודה המכבי בקשה לעזרה.

מתואר שהביצורים של העיר היו כה חזקים עד שנדרשו אין ספור נושאי סולמות ומכונות מלחמה בשביל לכובשו.

במקום לתקוף ישירות את דיאתמה ממערב, ניצלו יהודה המכבי ואחיו, יונתן הוופסי, את יחסיהם הטובים עם הנבטים, חצו את המדבר וכבשו את בצרה. משם הם חזרו מערבה ותקפו את צבא טימותיאוס בשלשה ראשים, בשעה שהחל להסתער על המבצר. יהודה גירש את טימותאוס, הרג שמונה אלפים מחיילי האויב והציל את העיר.

===מיקום העיר===
בפשיטתא נכתב "רמתה", ממנו פירש שמדובר ברמת גלעד.<ref>"Historical Geography of the Holy Land," p.&nbsp;589</ref> עם זאת, לא ניתן לזהות את המקום באופן ודאי.

== הערות שוליים ==

קטגוריה:בני עמון
Coraline (שיר)

"Coraline" הוא שיר של להקת הרוק האיטלקית מונסקין, מתוך אלבום האולפן השני שלהם, Teatro d'ira: Vol. 1. על אף שלא יצא כסינגל, נכנס השיר למצעדים שונים ברחבי העולם, בהם לחמישייה הפותחת בפינלנד, יוון וליטא. בנוסף, הוסמך השיר לתואר פלטינה על ידי איגוד תעשיית ההקלטות האיטלקי.

== רקע וכתיבה ==
"Coraline" היא בלדת רוק גותי. השיר נכתב בחדר מלון, על ידי סולן הלהקה דמיאנו דייוויד והגיטריסט תומאס ראגי.<ref></ref><ref name="Fanpage"></ref> לדברי ראגי, השיר בעל הרכב פרוגרסיבי הכולל ארפג'ו. הקולות והגיטרה האקוסטית מתחילת השיר נפגשים מאוחר יותר עם גיטרה חשמלית, גיטרה בס ותופים "בצורה מאוד תיאטרלית". לדברי אית'ן טורקיו, מתופף הלהקה, השיר הוא "סיפור עם התחלה, התפתחות וסוף".<ref></ref> כפי שהסביר כותב השיר, דמיאנו דייוויד, שמה של הנערה אינו קשור לרומן "קורליין" של ניל גיימן, אלא נצר בהשראת סיפור אמיתי. הוא הוסיף כי "הסיפור מסתיים רע, יש לו סוף הרבה יותר אפל מרוב הסיפורים. קורליין אמורה לגעת בלב של אנשים".<ref name="Fanpage"/><ref></ref><ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה
| 70,000
|}

== הערות שוליים ==

קטגוריה:שירי 2021
קטגוריה:שירי מונסקין
קטגוריה:שירים באיטלקית
קטגוריה:בלדות משנות ה-2020
קטגוריה:סינגלים שהגיעו למקום הראשון בשוודיה
קורט וימר

קורט וימר (באנגלית: Kurt Wimmer; נולד ב-9 במרץ 1964) הוא במאי, תסריטאי ומפיק אמריקאי.

==ביוגרפיה==
לווימר יש תואר ראשון בתולדות האמנות מאוניברסיטת דרום פלורידה. לאחר מכן עבר ללוס אנג'לס, והחל לעבוד בתעשיית הקולנוע.

בשנת 1995 ביים את סרטו הראשון, "One Tough Bastard" , שזכה לביקורות מעורבות.<ref name="Armstead"></ref><ref name="Antequera"></ref>

בשנת 1998 יצר את הסרט "ספרה", מותחן פנטזיה על בסיס רומן בעל אותו שם מאת מייקל קרייטון. הסרט זכה בעיקר לביקורות שליליות.<ref></ref><ref name=heights></ref>

בשנת 1999 כתב את הסרט "השוד המושלם", רימייק לסרט בשם זהה משנת 1968. הסרט גרף 124 מיליון דולר בקופות הכרטיסים ונחשב להצלחה מסחרית.<ref name="tomatoes"></ref><ref name="metacritic"></ref>

בשנת 2002 כתב וביים את סרט הפעולה-מדע בדיוני "שיווי משקל", בו אף הופיע בהופעת קמע.<ref></ref>

בשנת 2003 כתב את הסרט "השתול" ,<ref name="RottenTomatoes"></ref><ref>[https://www.metacritic.com/movie/the-recruit "The Recruit"]. Metacritic. CBS Interactive. Retrieved October 14, 2011.</ref><ref></ref> ובשנת 2006 כתב וביים את סרט המדע הבדיוני הדיסטופי "אולטרה סגול" , שהתמודד עם קונצנזוס של ביקורות שליליות.<ref></ref><ref></ref><ref></ref>

בשנת 2008 כתב את הסרט "מלכי הרחוב" ,<ref></ref><ref></ref> ובשנת 2009 כתב והפיק את מותחן הפשע "אזרח שומר חוק", שבשבוע הראשון לצאתו הכניס כ-21,039,502 דולר, מה שהפך אותו לסרט השני המכניס ביותר בסוף השבוע הראשון שהופץ בשנת 2009.<ref></ref>

בשנת 2010 כתב את הסרט "סולט", שזכה לביקורות חיוביות לרוב,<ref></ref><ref></ref> והכניס כמעט 300 מיליון דולר.

בשנת 2012 כתב את "זיכרון גורלי", סרט פעולה ומדע בדיוני המבוסס במקור על הספר "We Can Remember It for You Wholesale" מאת פיליפ ק. דיק, ומשמש כעיבוד מחודש לסרט באותו שם משנת 1990. הסרט הכניס כ-200 מיליון דולר וזכה לביקורות מעורבות.<ref name="boxofficemojo.com"></ref><ref name="Release"></ref>

בשנת 2015 יצר והפיק את הסרט "נקודת פריצה", שהיה רימייק לסרט המצליח "נקודת פריצה" משנת 1991. הסרט היה כישלון קופתי,<ref></ref> וספג ריבוי ביקורות שליליות.<ref></ref><ref></ref><ref name="CinemaScore"></ref><ref></ref><ref></ref><ref></ref>

בשנת 2020 כתב והפיק את הסרט "Spell". באותה שנה גם ביים, כתב והפיק את הסרט ילדי התירס , אתחול לסדרת הסרטים "ילדי התירס". הסרט יצא לראשונה לאקרנים באוקטובר 2020 בהפצה מצומצמת בארצות הברית. הסרט צולם באוסטרליה, תחת מגבלות מגפת הקורונה. מהבחינה הכרונולוגית הוא מהווה פריקוול לסרט משנת 1984, אך עם זאת, הקשר בין עלילתו לספר המקור של סטיבן קינג, קלוש ביותר. במרכז העלילה ילדה פסיכופתית בת 12, המגייסת ילדים נוספים למסע רציחות של מבוגרים מושחתים.

בשנת 2021 כתב את הסרט "The Misfits" , שספג ביקורות שליליות ברובן.<ref></ref><ref></ref>

בספטמבר 2021 הוכרז כי יביים, יכתוב ויפיק את הסרט "Solara".<ref></ref>

בשנת 2023 כתב את התסריט לסרט הפעולה "הכוורן" <small>(אנ')</small> שביים דייוויד אייר; הסרט אמור לצאת לאקרנים בינואר 2024. 

==קישורים חיצוניים==

==הערות שוליים==

קטגוריה:במאים אמריקאים
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:בוגרי אוניברסיטת דרום פלורידה
קטגוריה:אמריקאים שנולדו ב-1964
האזור הנייטרלי בין כווית וערב הסעודית

האזור הנייטרלי בין כווית וערב הסעודית (2 בדצמבר 1922 – 18 בינואר 1970)
האזור הנייטרלי בין כווית וערב הסעודית, היה אזור נייטרלי בגודל של כ- בגבול כווית–ערב הסעודית, שהוגדר לראשונה לאחר חתימת אמנת עוקייר ב-2 בדצמבר 1922.<ref></ref><ref></ref>

==היסטוריה==
לדברי ההיסטוריון האמריקאי, דניאל ירגין , "האזור הנייטרלי היה [בשטח של] אלפי קילומטרים רבועים של מדבר מעוקר שנמצא על ידי הבריטים ב-1922 במהלך שרטוט הגבול בין כווית וערב הסעודית. על מנת להכיל את הבדואים, שנדדו הלוך ושוב בין כווית וערב הסעודית, ועבורם לאום היה מושג מעורפל, הוסכם ששתי המדינות יחלקו את הריבונות על האזור."<ref name="dy"></ref>

באזור הנייטרלי, אמנת עוקייר קבע כי סולטנות נג'ד וכווית יחלקו זכויות שוות לכל תושבי האזור, עד לחתימת הסכם חדש.

עם זאת, היה עניין מועט בהתיישבות האזור הנייטרלי עד לגילוי של נפט בשדה בורגן , כווית, ב-1938. עם האפשרות לגילוי נפט בתוך האזור הנייטרלי עצמו, העניקו הקלות לחברות הנפט באזור ב-1948–1949. הנפט באזור הנייטרלי התגלה לראשונה במרץ 1953. מאוחר יותר, ניצלו שתי המדינות את הנפט במסגרת הסכם פעולה משותף.

ב-1957–1958, חתמו ערב הסעודית וכווית על הסכם זיכיון עם חברת הנפט . הזיכיון התפוגג ב-2000.<ref name="Ali"></ref> הנפט הראשון שהחברה גילתה באזור הנייטרלי היה בינואר 1960.

באוקטובר 1960, משא ומתן על חלוקת האזור הנייטרלי החל זמן קצר לאחר פגישה קצרה בין שליטי כווית וערב הסעודית. ב-7 ביולי 1965, חתמו שתי הממשלות על הסכם, שנכנס לתוקף ב-25 ביולי 1966, לחלוקת האזור הנייטרלי. הסכם תיחום לאזור הנייטרלי נחתם ב-17 בדצמבר 1967, ונכנס לתוקפו ב-18 בדצמבר 1969.<ref></ref> ההסכם אושרר ב-18 בינואר 1970, ופורסם לציבור, על ידי העיתון Kuwaiti Official Gazette, ב-25 בינואר 1970.<ref></ref>

לאזור מעולם לא הוקצה קוד ISO 3166, מאחר שהוא חולק לפני אימוץ הקוד ב-1974.

במהלך מלחמת המפרץ, האזור נכבש, יחד עם כווית, על ידי עיראק. לאחר סיום המלחמה, האזור שוחרר מידי עיראק.<ref></ref>

אף על פי שהאזור הנייטרלי כבר לא קיים, שאיבת הנפט באזור עדיין נעשית בהסכמים בין שתי המדינות.<ref></ref><ref></ref>

== ראו גם ==
* גאוגרפיה של ערב הסעודית
* גבול כווית–ערב הסעודית
* יחסי כווית–ערב הסעודית
* האזור הנייטרלי בין עיראק וערב הסעודית

== קישורים חיצוניים ==

<div class="mw-content-ltr">
* 
* [http://www.lib.utexas.edu/maps/ams/southwestern_asia/txu-pclmaps-oclc-6631562-NH38-16.jpg U.S. Army Map Sheet NH38-16 1:250.000] (map sheet with western part of former Neutral Zone)
</div>

== הערות שוליים ==

קטגוריה:אזורים מפורזים
קטגוריה:כווית: היסטוריה
קטגוריה:ערב הסעודית: היסטוריה
קטגוריה:טריטוריות נייטרליות
טימותיאוס (עמון)

צויר על ידי גוסטב דורה.]]
טימותיאוס (ביוונית: Τιμόθεος) הוא השם שניתן בספר מקבים א' למצביא עמוני מהצבא הסלאוקי, שהובס על ידי יהודה המכבי בדיאתמה<ref></ref> בשנות ה-60 של המאה השנייה לפני הספירה.<ref></ref><ref></ref>

הקרבות נגד טימותיאוס מתוארים בספר מקבים א', פרק ה'. מהפסוק הראשון של הפרק משתמע כי הקרבות נערכו ברציפות בתקופה שלאחר כיבוש הר הבית וחנוכת בית המקדש בירושלים בשנת 164 לפנה"ס, אולם רוב החוקרים תמימי דעים כי האירועים המסופרים בפרק זה רוכזו בפרק אחד מטעמים ספרותיים – במטרה לרכז מספר אירועים במסגרת נושאית, ולא בהכרח בסדר כרונולוגי פנימי או בזיקה לאירועים חיצוניים. השם טימותיאוס נזכר מספר פעמים גם בספר מקבים ב', אולם מאחר ששם זה רווח למדי, קשה לקבוע בוודאות אם מדובר באדם אחד או בשני אנשים שונים. ג'ונתן גולדשטיין סבור כי מדובר בשני אנשים: אחד פילארכוס (ראש שבט) בעבר הירדן, והאחר סטרטגוס – נציב מטעם השלטון הסלאוקי. בצלאל בר כוכבא, לעומת זאת, סבור כי מדובר באדם אחד: הסטרטגוס של הגלעד.

כחלק מהשפעות קרב בית צור (164 לפנה"ס) והתעצמותם של כוחות החשמונאים, תקף טימותיאוס את היהודים שבערי הגלעד. היהודים נמלטו מפני טימותיאוס לעיר המבוצרת דיאתמה שבגלעד במהלך מרד החשמונאים. הם התבצרו בעיר, התכוננו למצור, ושלחו ליהודה המכבי בקשה לעזרה.<ref>ספר מקבים א', פרק ה', פסוקים ט'-י"א</ref> במקום לתקוף ישירות את דיאתמה ממערב, ניצלו יהודה המכבי ואחיו, יונתן הוופסי, את יחסיהם הטובים עם הנבטים, חצו את המדבר וכבשו את בצרה. משם הם חזרו מערבה ותקפו את צבא טימותיאוס בשלשה ראשים בשעה שהחל להסתער על המבצר.<ref>ספר מקבים א', פרק ה', פסוקים כ"ט-ל"ד</ref> בקרב נוסף כנגד טימותיאוס ליד נחל רפון, הוא ניגף שוב בפני החשמונאים, והיהודים חולצו בשיירה דרך עפרון וסקיתופוליס עד לירושלים. בקרב שלישי כנגד טימותיאוס באזור יעזר בקרבת רבת עמון נכבשה יעזר וטימותיאוס נפל בקרב.

כמה חוקרים טוענים כי עמון חדלה להתקיים כאומה בזמן זה, וכי טימותיאוס קיבל את שמו בגלל מיקומו הגאוגרפי ולא בגלל מוצאו האתני. עם זאת, תיאוריו של הפילוסוף והמרטיר הנוצרי יוסטינוס מרטיר על עמונים שחיו בזמנו מעמידים בספק השערה זו.<ref></ref>

==הערות שוליים==

קטגוריה:בני עמון
קטגוריה:חשמונאים
קטגוריה:הממלכה הסלאוקית
קטגוריה:אישים שחיו במאה ה-2 לפנה"ס
טטאמאילאו

טטאמאילאו (בטטום: Foho Tatamailau), המכונה לפעמים הר רמלאו, הוא ההר הגבוה ביותר במזרח טימור ובאי טימור כולו. ההר מגיע לגובה של 2,986 מטרים<ref name="peaklist">[http://www.peaklist.org/WWlists/ultras/indonesia.html "Mountains of the Indonesian Archipelago"] Peaklist.org.</ref> (לפי מקורות אחרים, גובהו הוא 2,963 מטרים)<ref></ref>, והוא ההר ה-97 בגובהו בעולם. ההר נמצא במחוז ארמרה, וממוקם כ-70 קילומטרים מדרום לדילי, בירת מזרח טימור. בתקופה שבה מזרח טימור הייתה קולוניה פורטוגלית, טטאמאילאו היה נחשב להר הכי גבוה בפורטוגל, מכיוון שההר הגבוה ביותר בפורטוגל עצמה, הר פיקו, נמוך מטטאמאילאו בכ-600 מטרים. השם "טטאמאילאו" מגיע במקור משפת ממבאי המקומית ומשמעותו "הסבא של הכל". "רמלאו" הוא שמו של המסיב של ההר. הר טטאמאילאו מוקדש למרים הבתולה, והוא מוקד לעלייה לרגל שנתית ב-25 במרץ לציון הבשורה למרים. על פסגת ההר נמצא פסל של מרים הבתולה בגובה שלושה מטרים, שהגיע מאיטליה והוצב במהלך הכיבוש האינדונזי ב-1997.

בתחילת שנות ה-80 ההר היה מכוסה בהרחבה ביער הררי עתיק וסומן על ידי ארגון הצפרות הבינלאומי BirdLife International כאזור ציפורים חשוב, שכן הוא תמך במספר מיני ציפורים אנדמיים ובעלי טווח מוגבל. מאז חל שינוי סביבתי ניכר, ונותרו מעט מאוד עצים טבעיים על ההר. כריתת יערות לצורכי מרעה הותירה רק אזורים מעטים שבהם נותר עוד מהיער המקורי, בעיקר ליד פסגות הרים. המדרונות התחתונים מכוסים בעיקר בדשא, כאשר המדרונות העליונים מאופיינים בצמיחה מחודשת.<ref name="bli"></ref>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הפסגות הגבוהות במדינתן
קטגוריה:מזרח טימור: גאוגרפיה
לואי מראנט

<center>לואי מראנט כדז'מיל בבלט "La source" של סן-לאון ודליב, פריז 1866
לואי מראנט (בצרפתית: Louis Alexandre Mérante 23 ביולי 1828 בקורבוואה - 17 ביולי 1887) היה רקדן וכוריאוגרף, מנהל בלט וכוריאוגרף ראשי של בלט האופרה של פריז בסאל לה פלטייה עד שהאולם נהרס בשריפה בשנת 1873, ואחר מנהל הבלט של הלהקה בארמון גרנייה החדש, שנפתח ב-1875. הוא זכור בעיקר ככוריאוגרף של סילביה, או הנימפה של דיאנה מאת ליאו דליב (1876). לצד ארתור סן-לאון וז'יל פרו, הוא אחד משלושת הכוריאוגרפים שהגדירו את מסורת הבלט הצרפתי בתקופת האימפריה הצרפתית השנייה והרפובליקה השלישית, לדברי הכוריאוגרף פייר לאקוט.

== ביוגרפיה ==
מראנט נולד בפריז והיה תלמידו של לוסיין פטיפה, והיה עמו בין ששת החברים בחבר השופטים הנבחר של התחרות הראשונה לרקדני להקה (Corps de ballet), שהתקיימה ב-13 באפריל 1860. בחבר השופטים ישבו מנהל הקונסרבטוריון החדש למחול והבלרינה לשעבר מארי טליוני, הרוח החיה בו.

לאחר "סילביה", יצר מראנט את הכוריאוגרפיה ל"לה פנדנגו", בלט-פנטומימה, שעלה לראשונה על הבמה ב-26 בנובמבר 1877. הליבריתנים לפנטומימה היו אנרי מייאק ולודוביק הלוי, שעבדו כצוות עם אופנבאך וזמן לא רב לפני כן סיפקו ליברית בעוד נושא ספרדי, לכרמן של ביזה.

הבלט של מראנט, "שתי היונים" (Les Deux Pigeons), על פי המשל של לה פונטיין, למוזיקה מאת אנדרה מסאז'ה, זכה לכוריאוגרפיה חדשה, כהזדמנות להציג את הרקדניות הצעירות ביותר של בלט האופרה של פריז. בלטים אחדים מאת מראנט ואחרים, שעלו עונה אחר עונה באופרה גרנייה, אבדו כנראה ללא השב מתולדות הבלט.

אדגר דגה כלל את דמותו של מראנט, בחליפה צחורה ללא רבב, עם השרביט המסורתי להקשת הקצב על קרשי הרצפה, בציור שלו משנת 1872 "אולם המחול". הציור ציין את ראשית דבקותו רבת השנים של דגה בעולם הבלט, אבל אף על פי שרשם סקיצות אישיות של רקדניות ושל אולם האימונים במשכן הישן של הלהקה בסאל לה פלטייה, עם הראי הגדול והמקושת שבו, הוא לא הורשה להיות נוכח בעצמו בחזרה.

אדגר דגה כלל את מראנט בציורו "אולם המחול של האופרה ברי לה פלטייה", ובו נראה מנהל הבלט עובד עם הלהקה באולם המחול של סאל דה לה פלטייה, 1872

== קישורים חיצוניים ==

<div class="mw-content-ltr">
*[https://web.archive.org/web/20050802075611/http://www.envols-poesie.com/Gaston%20Salvayre/Envol%202/I-%20Le%20Fandango%20ballet-pantomime1.htm Le Fandango]
*[https://web.archive.org/web/20050206022208/http://mapage.noos.fr/sparcen/pdf/conc2001.pdf Concours Annuel du Corps de ballet de l'Opéra] (pdf file; in French)
*[https://web.archive.org/web/20061206042207/http://www.ballet.co.uk/magazines/yr_00/aug00/interview_pierre_lacotte.htm Interview with Pierre Lacotte] from Ballet Magazine August 2000
</div>

==הערות שוליים==

קטגוריה:כוריאוגרפים צרפתים
קטגוריה:מנהלי בלט
קטגוריה:צרפתים שנולדו ב-1828
קטגוריה:צרפתים שנפטרו ב-1887
ניקו גונסאלס

ניקולאס גונסאלס איגלסיאס (בספרדית: Nicolás González Iglesias; נולד ב-3 בינואר 2002 בלה קורוניה שבספרד) הוא כדורגלן ספרדי המשחק בעמדת הקשר בקבוצת פורטו.

== חיים אישיים ==
גונסאלס הוא בנו של כדורגלן העבר פראן, ואחיינו של כדורגלן העבר חוסה רמון.

== קריירת מועדונים ==
גונסאלס גדל במחלקת הנוער של ברצלונה. בשנת 2019 החל לשחק בברצלונה אתלטיק, קבוצת המילואים של המועדון. ב-15 באוגוסט 2021 הוא ערך את הופעת הבכורה שלו בקבוצה הבוגרת של המועדון, כשהחליף את סרחיו בוסקטס בניצחון 2–4 על ריאל סוסיאדד במסגרת המחזור הראשון בלה ליגה לעונת 2021/2022. ב-29 בספטמבר הוא ערך את הופעת הבכורה שלו בליגת האלופות, בהפסד 0–3 לבנפיקה ליסבון במסגרת שלב הבתים לעונת 2021/2022.

ב-13 באוגוסט 2022 הושאל לוולנסיה. ב-4 בספטמבר כבש שער בכורה בניצחון 1–5 על חטאפה.

ב-29 ביולי 2023 חתם בפורטו תמורת 8.5 מיליון אירו.

== קריירה בינלאומית ==
גונסאלס הוא חלק מסגל נבחרת ספרד עד גיל 21.

==קישורים חיצוניים==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:לה קורוניה: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ולנסיה
קטגוריה:כדורגלני פורטו
קטגוריה:ספורטאים ספרדים בפורטוגל
קטגוריה:ספרדים שנולדו ב-2002
עומר סולה

עומר מיקאל סולה בומאווקו (בצרפתית: Oumar Mickaël Solet Bomawoko; נולד ב-7 בפברואר 2000 במלאן שבצרפת) הוא כדורגלן צרפתי המשחק בעמדת הבלם בקבוצת רד בול זלצבורג מהבונדסליגה האוסטרית.

== קריירת מועדונים ==
סולה הגיע אל מחלקת הנוער של סטאד לאוואל בשנת 2015. הוא ערך 12 הופעות ליגה במדי הקבוצה הבוגרת של המועדון במסגרת הליגה הצרפתית השלישית.

ב-22 בינואר 2018 חתם סולה באולימפיק ליון מליגת העל הצרפתית.

ב-17 ביולי 2020 חתם סולה ברד בול זלצבורג מהבונדסליגה האוסטרית.

==קישורים חיצוניים==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני לאוואל
קטגוריה:כדורגלני אולימפיק ליון
קטגוריה:כדורגלני רד בול זלצבורג
קטגוריה:ספורטאים זרים באוסטריה
קטגוריה:צרפתים שנולדו ב-2000
הרי מריק

הרי מריק (באנגלית: Merrick Mountains) הם רכס הרים בארץ אלזוורת' שבאנטארקטיקה.

הרכס ממוקם 13 קילומטרים צפונית-מזרחי מהרי ברנדט.

ההרים מתנשאים לגובה של 1,256 מטרים מעל פני הים.

== היסטוריה ==
=== גילוי ומיפוי הרכס ===

הרי מריק התגלו מהאוויר וצולמו מהאוויר על ידי משלחת רון לחקר אנטארקטיקה (Ronne Antarctic Research Expedition, בראשי תיבות: "RARE"), אשר חקרה את אנטארקטיקה בעונת המחקר (הקיץ האנטארקטי) 1947 – 1948, בפיקודו של פין רון.

=== מקור השם ===

שמו של רכס ההרים ניתן לו על ידי הוועדה המייעצת לשמות אנטארקטיים.

הרכס נקרא על שם קונרד ג'י מריק (Conrad G. Merrick), מהנדס טופוגרפי מטעם הסקר הגאולוגי של ארצות הברית (USGS), אשר השתתף במשלחת חציית חצי האי האנטארקטי (Antarctic Peninsula Traverse Party), שנערכה בעונת המחקר (הקיץ האנטארקטי) 1961–1962; כמו כן מריק השתתף במיפוי רכס הרים זה (אשר נקרא על שמו).

== גאוגרפיה ==

אורכו של הרכס 13 קילומטרים.

שיא גובהו של הרכס 1,540 מטרים מעל פני הים.

=== אתרי הרכס ===

== לקריאה נוספת ==

<div class="mw-content-ltr">• PETER D. ROWLEY and WALTER R. VENNUM, Editors, [https://pubs.usgs.gov/pp/1351/report.pdf Studies of the Geology and Mineral Resources of the Southern Antarctic Peninsula and Eastern Ellsworth Land, Antarctica], U.S. GEOLOGICAL SURVEY PROFESSIONAL PAPER 1351</div>

<div class="mw-content-ltr">• Le Masurier, W.E., Thomson, J.W. (eds.), Rowley, P.D., Vennum, W.R., Smellie, John L.,[https://www.bas.ac.uk/data/our-data/publication/merrick-mountains/ Volcanoes of the Antarctic Plate and Southern Oceans], Washington, D.C., American Geophysical Union, 296-298</div>

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=9464&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי מריק] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9883&fid=antgeo_115 תצלום לוויין של אזור הרי מריק]
* [https://mapcarta.com/25621700 מפת אזור הרי מריק]
* [https://www.yr.no/en/forecast/daily-table/2-6638011/Antarctica/Merrick%20Mountains תחזית מזג אוויר עדכנית ארוכת טווח עבור הרי מריק]
* [https://www.mindat.org/loc-241863.html הרי מריק] באתר mindat
* [https://www.spokesman.com/stories/2014/oct/12/obituary-merrick-conrad-george/ קורות חייו של קונארד ג'י. מריק]

== הערות שוליים ==

קטגוריה:ארץ אלזוורת': רכסי הרים
רוג'ר גריפין

רוג'ר פרנסיס גריפין (באנגלית: Roger Francis Griffin; 23 באוגוסט 1935 – 12 בפברואר 2021) היה אסטרונום בריטי, פרופסור באוניברסיטת קיימברידג'.

== ביוגרפיה ==
רוג'ר גריפין נולד בסארי והחל לימודים באוניברסיטת קיימברידג' בשנת 1954. לאחר סיום לימודי התואר הוא המשיך ללימודי דוקטורט באסטרונומיה.

רוג'ר גריפין התמחה בספקטרוסקופיה של הכוכבים. הוא עבד באוניברסיטה מעל ל-60 שנים עם הפסקות קטנות בהם שהה בארצות הברית ועבר במוסדות מדע של המדינה.

במשך שנים גריפין היה סגן מנהל מחקר אסטרונומי באוניברסיטה ובהמשך מונה לפרופסור.

כבר בצעירותו, במהלך שנות ה-60 של המאה ה-20 הוא פיתח שיטות חדישות בתחום ספקטרוסקופיה.

בשנת 1991 לציון המאמר המדעי ה-100 שהוא פרסם נערך לכבודו כנס מדעי בשווייץ. כנס דומה אורגן בשנת 2008 לכבוד פרסום מאמר ה-200. בשנת 1980 הוא זכה במדליה של החברה האסטרונומית המלכותית.

בין הישגיו הבולטים של גריפין הוא בניית כלים לטלסקופ גדול של מצפה הכוכבים פלומר והמצאת מכשיר למדידת מהירות הכוכבים. בשנת 2003 הוא פרסם השערה לפיה 44 באנדרומדה הוא כוכב כפול.

רוג'ר גריפין היה חובב ריצת מרתון. הוא השתתף 11 פעמים במרתון לונדון, בגיל 69 הוא על הר קילימנג'רו עם בנו.

בשנת 2015 הוא השתתף בצילומי סרט תיעודי Star Men.

==פרסומים עיקריים==
* Griffin RF. Positions of optical objects in the fields of 42 radio sources. The Astronomical Journal . 1963 Aug;68:421. According to Google Scholar, this article has been cited 107 times.<ref name=gs> [https://scholar.google.com/scholar?hl=en&as_sdt=0%2C33&q=Roger+F+Griffin&btnG=] Accessed June 20, 2020 </ref>
* Krisciunas K, Griffin RF, Guinan EF, Luedeke KD, McCook GP. 9 Aurigae: strong evidence for non-radial pulsations. Monthly Notices of the Royal Astronomical Society . 1995 Apr 1;273(3):662-74. According to Google Scholar, this article has been cited 49 times.<ref name=gs />
* Griffin, RF. A Photometric Atlas of the Spectrum of Arcturus, lambda lambda 3600-8825 A. `` Cambridge: Cambridge Philosophical Society . 1968. 302 citations.

== קישורים חיצוניים ==
* [https://www.joh.cam.ac.uk/stargazer-and-fellow-st-johns-dies-aged-85 קורות חיים]
* [https://www.iau.org/administration/membership/individual/3833/ דף מידע], באתר האיגוד האסטרונומי הבינלאומי
* [https://www.researchgate.net/profile/Roger-Griffin פרסומים מדעים של רוג'ר גריפין]

==הערות שוליים==

קטגוריה:אסטרונומים בריטים
קטגוריה:עמיתי החברה המלכותית
קטגוריה:סגל אוניברסיטת קיימברידג'
קטגוריה:בריטים שנולדו ב-1935
קטגוריה:בריטים שנפטרו ב-2021
קריאת העורב

קריאת העורב (בספרדית: Cría Cuervos) הוא סרט קולנוע ספרדי משנת 1976 בכתיבתו ובבימויו של קרלוס סאורה עם ג'רלדין צ'פלין ואנה טורנס בתפקידים הראשיים.

זאת דרמה משפחתית המתוארת על ידי ילדה בת תשע יתומה מאב ואם ובחלקה אלגוריה פוליטית המתרחשת בספרד בזמן שלטונו של פרנקו.

האמא הסובלת ממחלה קשה ומלאת אהבה, חופש וחמלה, מייצגת כוחות הרפבוליקה והאב רודף הנשים וחסר המצפון בהתנהגותו לאשתו, מייצג כאן את הפאשיזם של פרנקו. סאורה היה מתנגד לפרנקו אבל הסרט נעשה בסוף שלטונו ולא נאסר להקרנה בספרד.

העלילה מסופרת בפלשבקים רבים עם קפיצות לעבר ועתיד וקטעי דמיון רבים. ג'רלדין צ'פלין שהייתה אז אשתו של סאורה משחקת תפקיד כפול בתור האמא של אנה ואנה המתבגרת.

התרגום המדויק של שם הסרט הוא "לגדל עורבים" והוא מבוסס על פתגם ספרדי שמשמעותו שמי שמגדל עורבים שלא יתפלא אם הם מנקרים את עיניו. זוהי אלגוריה לילדים שמתנקמים בהוריהם כמו בסרט. הסרט מותח ביקורת על חינוך קפדני, אבל גם על דיכוי גברי של נשים. 

קרלוס סאורה היה מועמד לפרס דקל הזהב וזכה בפרס מיוחד של השופטים בפסטיבל הקולנוע בקאן.

לאורך הסרט מושמע השיר "בגלל שעזבת" ("Porque te vas") שלא נכתב לסרט אבל הפך בעקבותיו ללהיט.

סאורה היה מועמד לפרס דקל הזהב ולפרס גלובוס הזהב לסרט הזר הטוב ביותר.

== תקציר עלילה ==
אנה (אנה טורנט) גרה במדריד עם אחותה הגדולה אירן (קונצ'י פרז) והקטנה מאייטה (מאייטה סנצ'ז), העוזרת רוזה (פלורינדה צ'יקו) האמא (ג'רלדין צ'פלין) והאבא אנסלימו (הקטור אלטריו). האב הוא קצין בצבא, תומך במשטר הפשיסטי של פרנקו ובשעתו לחם בדיוויזיה הכחולה לצד הוורמכט.

האם סובלת ממחלה קשה והאבא בוגד בה עם פילגשו אמליה (מירטה מילר) אשתו של חברו הטוב ועמיתו לצבא, ניקולס (גרמן קובוס). אנה רואה את היחס המשפיל של אביה באמה ומנסה להרעיל אותו על ידי הוספת סודה לשתייה לכוס החלב שלו. לאחר מגע מיני עם אמליה מקבל האב התקף לב ומת ואנה בטוחה שהרגה אותו. היא מסרבת לנשק את האב השוכב בארון מתים.

בדירה גרה גם הסבתא (ג'וזפינה דיאז) שיושבת כל הזמן על כסא גלגלים ולא מדברת. אנה מציעה לה להתאבד עם החלב והסודה לשתייה אך הסבתא מסרבת.

לאחר שהאב והאם מתו עוברת הדודה פאולינה (מוניקה רנדל) להשגיח על שלוש הבנות. פאולינה מנסה להשליט משמעת קפדנית בבנות ואנה שונאת אותה. ניקולס מבקר בביתם ואנה תופסת אותם בתנוחה אינטימית, היא מחזיקה אקדח טעון ופאולינה סוטרת לה.

אנה מחליטה להרוג את פאולינה בכוס חלב "מורעלת" בסודה לשתייה ומתפלאת שהיא מופיעה בחדר הבנות בבוקר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'רלדין צ'פלין
|אמא/אנה הבוגרת
|
|-
|אנה טורנט
|אנה
|
|-
|מוניקה רנדל
|פאולינה
|דודה
|-
|פלורינדה צ'יקו
|רוזה
|עוזרת בית
|-
|הקטור אלטריו
|אנסלימו
|אבא
|-
|מירטה מילר
|אמליה
|פילגשו של אנסלימו
|-
|גרמן קובוס
|ניקולאס
|בעלה של אמליה
|-
|קונצ' פרז
|אירן
|
|-
|מאיטה סאנצ'ז
|מאיטה
|
|-
|ג'וזפינה דיאז
|סבתא
|
|}

==קישורים חיצוניים==

* [https://www.youtube.com/watch?v=HpGv5NL3x8A קדימון לקריאת העורב], באתר יוטיוב
* [https://www.youtube.com/watch?v=q8y-O4Wha1w הילדות רוקדות לצלילי "בגלל שעזבת"], באתר יוטיוב
* [https://www.youtube.com/watch?v=ep49N9VHW0c "בגלל שעזבת" בביצוע ז'אנט], באתר יוטיוב
* [https://srita.net/2016/07/01/cria_cuervos_and_the_spanish_civil_war/ קריאת העורב], באתר "סריטה"
* [https://www.tcm.com/tcmdb/title/71766/cria-cuervos/#overview קריאת העורב], באתר TCM

קטגוריה:סרטי דרמה ספרדיים
קטגוריה:סרטי 1976
קטגוריה:סרטים בספרדית
קטגוריה:סרטים על משפחות
דודי (זמרת)

דודי (באנגלית: Dorothy Miranda Clark, Dodie; נולדה ב-12 באפריל 1995) היא זמרת ויוטיוברית בריטית.

==ביוגרפיה==
מירנדה קלרק (דודי) נולדה באנפילד, חלק של לונדון. לאחר סיום הלימודים היא עברה לבאת'. בשנת 2007 היא פתחה את ערוץ יוטיוב הראשון שלה "Dodders5,". הערוץ הראשי שלה "doddleoddle" פעיל מ-7 בפברואר 2011. בנוסף לכך היא בעלת ערוץ ב-Vevo.

בשנת 2016 דודי הוציאה את המיני-אלבום הראשון Intertwined. האלבום הוצא באופן עצמאי, אך כבר בשבוע הראשון הוא הגיע למקום ה-35 במצעד בפזמונים הבריטי. מיני אלבום השני You יצאה בשנת 2017 והגיע למקום ה-29. בבילבורד 200 הוא הגיע למקום ה-55.

בשנת 2020 יצאה האלבום הראשון של הזמרת - "Build a Problem". הוא היה מתוכנן לצאת בתחילת מרץ אך בעקבות מגפת הקורונה הוא שוחרר ב-7 במאי 2021. שירי האלבום הגיעו למצעדי הפזמונים במספר מדינות.

במאי 2016 חשפה כי היא ביסקסואלית.

היא נכללה ברשימה האירופאית פורבס 30Under30 לשנת 2023.<ref></ref>

==קישורים חיצוניים==

* 

== הערות שוליים ==

קטגוריה:זמרות בריטיות
קטגוריה:זמרים בריטים
קטגוריה:אמנים בריטים הידועים בשם במה
קטגוריה:פעילי אינטרנט בריטים
קטגוריה:יוטיובריות בריטיות
קטגוריה:ביסקסואליות
קטגוריה:פורבס 30Under30: אירופה
קטגוריה:בריטיות שנולדו ב-1995
קטגוריה:בריטים שנולדו ב-1995
מקש Backspace

מקש Backspace
מקש Backspace (, מילולית: רווח אחורי) הוא מקש מקלדת המשמש לרוב למחיקת תווים. לחיצה על המקש מזיזה את סמן התצוגה עמדה אחת לאחור, מוחקת את התו שנמצא באותו מיקום, ומעבירה אחורה בעמדה אחת את שאר הטקסט שנמצא לאחר התו המחוק.

במקור דחף את עגלת מכונת הכתיבה עמדה אחת לאחור.

== המקש במכונת כתיבה ==
השימוש הבסיסי הוא תיקון טעויות: אחרי הקלדת תו שגוי, "מוחקים" את השגיאה בעזרת שימוש בסרט מחיקה במקום סרט דיו. אחרי החזרת העגלה בעזרת מקש backspace מחליף הקלדן, בדרך כלל בעזרת הסטת מנוף מתאים את הסרט, ומקיש שוב את האות השגויה ובכך מוחק אותה, מסיט את העגלה לאחור שוב, מחזיר את סרט הדיו, ולבסוף מקליד את התו הנכון. במכונות שאינן מצוידות בסרט מחיקה, ניתן להחליף את המחיקה בעזרת "נייר נוזלי" (טיפקס ואמצעים דומים), עליו ניתן להקליד את התו הנכון.

מכונות כתיבה משוכללות יותר, ובפרט כדורית, מבצעות את כל הפעולות, עד להקשת התו הנכון באופן אוטומטי בעזרת הקשה על backspace.

במכונות כתיבה מסוימות, ניתן היה להקליד, למשל, אות a עם סימן הטעמה עילי (á) על ידי הקלדת , , ולאחר מכן . טכניקה זו היא הבסיס לשינויי ריווח כאלה בערכות תווים ממוחשבות, אך כיום תהליך זה הוחלף במידה מסוימת במנגנון שילוב הסימנים הדיאקריטיים של יוניקוד. תוכנות מסוימות כמו TeX או Microsoft Windows משתמשות בשיטה ההפוכה לסימנים דיאקריטיים, כלומר מיקום המבטא תחילה, ולאחר מכן הקלדת אות הבסיס.

== המקש במקלדת המודרנית ==
אף על פי שהמונח "רווח אחורי" הוא השם המסורתי של המקש שמוחק את התו שמשמאל לסמן, הוא עשוי להיקרא במגוון דרכים, למשל הסר (delete),<ref></ref> מחק (Erase),<ref></ref> או עם חץ מצביע שמאלה.<ref name="debian"></ref> סמל ייעודי עבור "Backspace" קיים בתור U+232B ⌫ אך השימוש בו כתווית מקלדת אינו אוניברסלי לכל המקלדות.

מקש ה-Backspace נבדל ממקש Delete, בכך שבעת השימוש בעבר בכרטיסים מנוקבים היה מחורר את כל החורים כדי למחוק תו, ובמחשבים מודרניים מוחק את הטקסט שמופיע אחרי הסמן, ולא לפניו. כמו כן, מקש המחיקה פועל לעיתים קרובות כפקודה כללית להסרת אובייקט (כגון תמונה בתוך מסמך, או קובץ שלם במנהל הקבצים), בעוד שמקש ה-Backspace לרוב לא מבצע זאת.<ref></ref><ref></ref>

== שימושים נפוצים ==
במערכות מודרניות, מקש ה-Backspace ממופה לרוב לתו המחיקה (0x7f ב-ASCII או יוניקוד), אם כי פעולת המחיקה של התו שלפני הסמן נשארת.<ref name="debian"/>

בדפדפני אינטרנט או מנהלי קבצים, מקש Backspace משמש בדרך כלל כדי לחזור דף אחד אחורה או מעלה ברמה אחת (לתיקיית האם).

== ראו גם ==

==קישורים חיצוניים==

== הערות שוליים ==

קטגוריה:מקשים
סרגיי מאליוטין

סרגיי מאליוטין (ברוסית: Сергей Васильевич Малютин; 4 באוקטובר. 1859 – 6 בדצמבר 1937) היה צייר רוסי, מעצב נוף, מאייר ואדריכל. רוב ציורי השמן שלו הם פורטרטים. הוא אולי ידוע בעיקר בזכות עיצוב הסט הראשון של בובות מטריושקה, שנוצר על ידי ואסילי זביוזדוצ'קין ב-1890.

== ביוגרפיה ==
מאליוטין נולד במוסקבה למשפחת סוחרים וגדל בוורונז', שם ראה תערוכה בשנת 1870, שהעניקה לו השראה להפוך לאמן. בין השנים 1883–1886 למד בבית הספר לציור, פיסול ואדריכלות במוסקבה, אצל אילריון פרינישניקוב, וולדימיר מאקובסקי. עם סיום לימודיו הוענקה לו מדליית כסף. בשנת 1890 הוא זכה בתואר.<ref name=":0"></ref>

באותה שנה, הוא הועסק כמעצב באופרה הפרטית של סאווה ממונטוב, ובמהלך העשור וחצי שלאחר מכן יצר תפאורות לאופרות ובלטים רבים, כולל מפצח האגוזים בתיאטרון מריאינסקי.

מ-1891 עד 1893, הוא היה מדריך במכון האליזבתני והפך לחבר באגודת האמנות של מוסקבה בשנת 1896. במהלך תקופה זו, הוא גם יצר איורים ליצירותיו של פושקין וכמה סיפורי עם רוסיים.<ref name=":1"></ref>

בשנת 1900 הוא נסע למושבת האמנים בטלאשקינו, ליד סמולנסק, שם היה מעורב בסדנאות הקרמיקה והגילוף של הנסיכה מריה טנישבה והצטרף לתנועה המכונה "מיר איסקוסטבה". בהיותו שם, הוא עיצב מבנה לספריית בית הספר וקישט את התיאטרון.

הוא נשאר שם עד 1903. עיצוביו לכנסייה מומשו מאוחר יותר על ידי האדריכל ולדימיר סוסלוב. הוא עבר לעבוד עם ניקולאי ז'וקוב ליצירת "בית פרצוב" במוסקבה. העיצובים האדריכליים שלו היו בעצם חלק מתנועת התחייה הרוסית, אך גם קושטו במוטיבים עממיים פנטסטיים.

מ-1903 עד 1917 לימד באקדמיה במוסקבה. במהלך אותה תקופה, הוא זכה בתואר "אקדמאי" על ידי האקדמיה האימפריאלית לאמנויות (1914).<ref name=":1" /> לאחר מהפכת 1917, הוא עבד כמדריך ב"סדנאות אמנותיות וטכניות גבוהות יותר" - בית ספר שהוקם על ידי ולדימיר לנין. הוא היה שם עד 1923. בין השנים 1918 עד 1921 השתתף גם ביצירת כרזות התעמולה הידועות בשם "חלונות רוסטה". ב-1922 הוא היה אחד ממייסדי אגודת האמנים של רוסיה המהפכנית, שקיימה את פגישתה הראשונה בביתו, והפך לתומך בריאליזם סוציאליסטי.<ref name=":0" />

הוא נפטר במוסקבה ב-1937 בגיל 79.

== גלריה ==
<gallery mode="packed" heights="180">
File:Furmanov by malutin.jpg

File:Koschei by Sergey Malyutin.jpg

File:Sergey Malyutin 09.jpg

File:Sea tsar by Sergey Malyutin.jpg
</gallery>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים רוסים
קטגוריה:רוסים שנולדו ב-1859
קטגוריה:רוסים שנפטרו ב-1937
Keeps Gettin' Better

Keeps Gettin' Better (בעברית: הולך ומשתפר) הוא שיר של הזמרת כריסטינה אגילרה אשר יצא כסינגל הראשון מתוך אלבום האוסף שלה, Keeps Gettin' Better: A Decade of Hits ב-9 בספטמבר 2008 על ידי תקליטי RCA.<ref></ref> השיר נכתב על ידי לינדה פרי ואגילרה עצמה והופק על ידי פרי. אגילרה אמרה כי לאחר שילדה את בנה הראשון היא חיפשה לעשות משהו חדש ומרענן בקריירה שלה והחליטה ללכת על קונספט עתידני אשר שימש אותה גם בצאת אלבומה הרביעי, Bionic. מבחינה מוזיקלית השיר הוא שיר אלקטרו-קלאש ואלקטרופופ והוא מושפע מהזמר אנדי וורהול ומההרכב גולדפראפ. מבחינה לירית השיר מציג את אגילרה כגיבורת על.

השיר קיבל ביקורות מעורבות לאור העובדה כי מוזיקת דאנס ומוזיקה אלקטרונית היו יותר פופולריות באותה תקופה ולכן המבקרים טענו כי אגילרה לא הביאה משהו חדש או מקורי ביחס לתקופה. אם כי הם כן שיבחו את הרצון לשינוי כיוון מוזיקלי. השיר הגיע עם יציאתו למקום השביעי בארצות הברית ובכך הפך לשיר שלה שנחת במיקום הכי גבוה בשבוע הראשון שלו במדינה. בנוסף הוא גם הגיע למקום הראשון במצעד שירי הדאנס קלאב. גם בקנדה השיר זכה להצלחה כאשר גם שם הגיע למקום השביעי אך באירופה השיר זכה להצלחה פחותה כאשר הגיע למקום ה-29 בלבד במצעד האירופאי.

את הקליפ לשיר ביים פיטר ברג והוא מציג את הקליפ מנקודת מבט של מאחוריי הקלעים בו רואים את אגילרה מצלמת את הקליפ כביכול על גביי מסך ירוק. באמצעות הציוד באולפן היא יוצרת דמויות בדיונות לקליפ. על מנת לקדם את השיר הופיעה איתו אגילרה בטקס פרסי ה-VMA ובנוסף גם בטקס פרסי ה-AMA של אותה שנה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים על גיבורי-על
קטגוריה:שירים עם נושאים פמיניסטיים
קטגוריה:שירי אלקטרופופ
קטגוריה:סינגלים בהוצאת RCA רקורדס
מאמא בינתא סאנה

מאמא בינתא סאנה (נולדה ב-3 בפברואר 2000) היא שחקנית סנגלית. היא מוכרת בשל גילום דמותה של אדה בדרמה הרומנטית העל-טבעית בסרט "".

==ביוגרפיה==
סאנה גדלה בשכונה תיארו שבדקר, בירת סנגל. היא לא קיבלה חינוך סדיר בבית ספר ועבדה כעוזרת לחייט.

סאנה לא שיחקה באף סרט לפני שנבחרה לתפקיד הראשי בסרט "אטלנטיק", כאשר הבמאית במקרה הסתובבה בתיארו, שכונת מגוריה, ובחרה ללהק את סאנה לסרט הראשון שלה. בסרט סאנה גילמה את התפקיד הראשי של אדה, שאבודה בים בספינה מלאה בגברים צעירים, כולל המאהב שלה. סאנה גילתה שהיא הרגישה מאוד מחוברת לדמות, ובחלק מהסצנות הרגישה שאיברהימה טראור, ששיחק מולה, דיבר ישירות אליה ולא כדמות בסרט.

הסרט אטלנטיק, בכיכוב סאנה, צולם ברחובות דקר עיר הולדתה. הוא זכה לביקורות טובות והוקרן בכמה פסטיבלי סרטים, כולל פסטיבל הקולנוע בקאן בשנת 2019. בפסטיבל הקולנוע בקאן, הסרט זכה בפרס גרנד פרי. בשל תפקידה בסרט, סאנה מונתה לפרס השחקנית המבטיחה ביותר בפרס סזאר ובפרס לומייר, ולפרס הביצוע הפורץ ויוצא הדופן בפרסי Black Reel.

==פילמוגרפיה==
* (2019)

== קישורים חיצוניים ==

== הערות שוליים ==

קטגוריה:שחקניות סנגליות
קטגוריה:סנגלים שנולדו ב-2000
אמנת עוקייר (1922)

אמנת עוקייר<ref></ref> הייתה אמנה שנחתמה בעוקייר ב-2 בדצמבר 1922 שהגדיר את הגבולות בין עיראק המנדטורית, סולטנות נג'ד ושייח'ות כווית. האמנה נחתמה לאחר גירוש בדואים מסולטנות נג'ד על ידי אבן סעוד.<ref></ref> הנציב העליון הבריטי של מסופוטמיה, פרסי קוקס , נפגש עם אבן סעוד ועם הסוכן הפוליטי הבריטי לכווית, מייג'ור ג'ון מור. באמנה נכללו האזור הנייטרלי בין עיראק וערב הסעודית והאזור הנייטרלי בין כווית וערב הסעודית.

הבריטים לא אפשרו לשייח'ות כווית להשתתף במשא ומתן על הגבולות. לפיכך, שייח'ות כווית איבדה למעלה משני שלישים מהשטח שהיה בבעלותה,<ref></ref> מה שהביא להתעצמות ההתנגדות לאימפריה הבריטית בכווית.

== ראו גם ==
* גבול עיראק–ערב הסעודית
* יחסי עיראק–ערב הסעודית
* גבול כווית–ערב הסעודית
* יחסי כווית–ערב הסעודית

== לקריאה נוספת ==
<div class="mw-content-ltr">
* 
</div>

== קישורים חיצוניים ==
<div class="mw-content-ltr">
* [http://treaties.un.org/pages/showDetails.aspx?objid=08000002800b3b06 Agreement concerning the boundary between Nejd and Kuwait] United Nations Treaty Series, Vol 1750, Registration Number II-1083
</div>

== הערות שוליים ==

קטגוריה:הסכמי גבולות
קטגוריה:כווית: היסטוריה
קטגוריה:ערב הסעודית: היסטוריה
קטגוריה:עיראק: היסטוריה